Temeljem odredbe članka 10. stavka 3. Zakona o grobljima (»Narodne novine«, broj 78/25, 80/25) te članka 5. Odluke o groblju (»Službeni vjesnik Varaždinske županije«, broj 27/25) komunalno trgovačko društvo PRIRODA d.o.o., Petrijanec (Općina Petrijanec), Ulica Vladimira Nazora 157, OIB: 85277003515, MBS:  0701466 (dalje u tekstu: Upravitelj groblja) objavljuje sljedeći

JAVNI POZIV
za podnošenje zahtjeva za dodjelu na korištenje novoizgrađenih grobnih mjesta na mjesnom groblju u Petrijancu

I.
PREDMET JAVNOG POZIVA

Ovim Javnim pozivom objavljuje se podnošenje zahtjeva za davanje na korištenje, na neodređeno vrijeme, novih grobnih mjesta na mjesnom groblju u Petrijancu i to:

· 17 obiteljskih grobnih mjesta na polju „H“, dimenzija 2m x 2,40 m, bez okvira

Grobna mjesta koja su predmet ovog Javnog poziva nalaze se na nekretnini označenoj kao: čkbr. 1204 PETRIJANEC, ULICA ALOJZIJA STEPINCA ukupne površine 23920 m2, upisane u z.k.ul.br. 1 k.o. Petrijanec. 

Visina naknade za davanje na korištenje jednog grobnog mjesta iznosi 300,00 EUR uvećano za PDV 25 %.

[bookmark: _Hlk136528391]Zahtjevi se podnose na posebnom Obrascu koji se može preuzeti na adresi trgovačkog društva PRIRODA d.o.o., Ulica Vladimira Nazora 157, Petrijanec ili na web stranici trgovačkog društva PRIRODA d.o.o. http://petrijanec.hr/priroda-d-o-o/.

Korisnik koji ostvari pravo na korištenje grobnog mjesta ima obvezu u roku od 8 dana od dana objave Liste reda prvenstva uplatiti cjelokupni iznos naknade, a nakon izvršene uplate će komunalno trgovačko društvo PRIRODA d.o.o. donijeti Rješenje o dodjeli grobnog mjesta na korištenje na mjesnom groblju u Petrijancu.

Grobno mjesto dodjeljuje se na zahtjev osobe koja prijavljuje, odnosno naručuje ukop, kao i osobe zainteresirane za budući ukop (osiguranje grobnog mjesta). Osoba koja prijavljuje, odnosno naručuje ukop, dužna je u prijavi naznačiti tko će biti budući korisnik grobnog mjesta.

Korisnikom grobnog mjesta postaje se danom upisa u grobni očevidnik.

II.
KRITERIJI ODABIRA

Grobna mjesta dodjeljuju se na korištenje prema Planu rasporeda i korištenja grobnih mjesta koji se sastoji od točno označenih polja, redova te brojeva grobnih mjesta.

U izvanrednim slučajevima Uprava groblja zadržava pravo odabrati drugačiji način dodjele na korištenje grobnih mjesta od iznad navedenog.


ODREĐIVANJE REDA PRVENSTVA ZA DAVANJE NA KORIŠTENJE GROBNOG MJESTA – LISTA REDA PRVENSTVA
Grobna mjesta se dodjeljuju na korištenje prema redoslijedu zaprimanja zahtjeva, odnosno, prema datumu i vremenu zaprimanja zahtjeva.

 Ako ima više podnositelja zahtjeva, prednost ima podnositelj zahtjeva koji je zahtjev ranije podnio.

IV.
PODNOŠENJE ZAHTJEVA

Zahtjevi za davanje na korištenje grobnog mjesta podnose se isključivo osobno na posebnom Obrascu, dolaskom na adresu trgovačkog društva PRIRODA d.o.o, Trg sv. Petra 9, Petrijanec, u zatvorenoj kuverti s naznakom Povjerenstvo za davanje na korištenje grobnog mjesta s naznakom – »ne otvaraj«.

 Uz obrazac iz prethodnog stavka prilaže se potrebna dokumentacija i to: 

1. ispravno popunjeni Obrazac zahtjeva 
2. preslika važeće osobne iskaznice

Poziv za iskazom javnog interesa za dodjelu na korištenje grobnih mjesta bit će otvoren od  27. listopada 2026. godine.

Zahtjevi se podnose u roku od 15 dana od dana objave Javnog poziva na službenim stranicama komunalnog trgovačkog društva PRIRODA d.o.o. http://petrijanec.hr/priroda-d-o-o/, te službenim stranicama Općine Petrijanec, odnosno od 27. listopada 2026. godine.

Nepotpuni i nepravovremeni zahtjevi neće se razmatrati.

V.

Lista reda prvenstva sadrži: redni broj, ime i prezime podnositelja zahtjeva, adresu i mjesto prebivališta te dan i vrijeme zaprimanja zahtjeva.

Lista reda prvenstva se objavljuje na oglasnoj ploči i web stranici komunalnog trgovačkog društva PRIRODA d.o.o. http://petrijanec.hr/priroda-d-o-o/ i web stranici Općine Petrijanec www.petrijanec.hr.

Podnositelj zahtjeva za davanje na korištenje grobnog mjesta koji je nezadovoljan utvrđenom listom reda prvenstva može podnijeti prigovor Upravi groblja u roku od 15 dana od dana objave liste.

Odluka Uprave groblja po prigovoru je konačna.

Nakon donošenja odluke po prigovoru Uprava groblja utvrđuje konačnu listu reda prvenstva za davanje na korištenje grobnog mjesta na mjesnom groblju u Petrijancu.

Zahtjev za davanje na korištenje grobnih mjesta može se preuzeti na poveznici http://petrijanec.hr/priroda-d-o-o/. 

Broj: 1/2026
Petrijanec, 27.10.2026. godine

                                                                                                    Upravitelj groblja
                                                                                                                PRIRODA d.o.o.
                                                                                                      Vjeran Vitez, dipl.ing.

